
Ancis Daumani tänav J6 maaüksuse
munitsipaalomandisse taotlemine ja 
maa sihtotstarbe määramine 

1. Asjaolud ja menetluse käik 
A. Daumani tänaval, katastriüksuste A. Daumani tn 11 (51104:003:0042), A. Daumani tn 13 (51104:003:0022), A. Daumani tn 15a (51104:003:0009), A. Daumani tn 17 (51104:003:0015), A. Puškini tn 53 (51104:003:0019) ja A. Puškini tn 51 (51104:003:0018) vahel asub avalikult kasutatav sõidutee, mis kuulub Narva linnale. Antud tee teehoiu korraldamiseks tuleb tee alune ja selle tee teenindamiseks vajalik maa taotleda linna munitsipaalomandisse. 
Narva Linnavalitsuse 22.07.2015.a korraldusega nr 722-k on teerajatise teenindavale maale määratud aadress  Narva linn, Ancis Daumani tänav J6. Arhitektuuri ja Linnaplaneerimise Ameti poolt 07.07.2015.a koostatud ja Ida-Viru maavanema poolt  31.08.2015.a kooskõlastatud piiride ettepaneku järgi on teerajatise teenindamiseks vajaliku maa suurus 730 m2.
Et taotleda Ancis Daumani tänav J6 maa linna munitsipaalomandisse on vaja lähtudes Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõikest 1 kohaliku omavalitsuse volikogu vastavat otsust, mille alusel linnavalitsus esitab maa munitsipaalomandisse andmise otsustajale taotluse.
Lähtudes Vabariigi Valitsuse 02.06.2006.a määruse „Maa munitsipaalomandisse andmise kord“ § 3  lõike 3 punktist 6, mille kohaselt munitsipaalomandisse taotluse toimik peab sisaldama kohaliku omavalitsusüksuse otsust sihtotstarbe määramise kohta, tuleb määrata Ancis Daumani tänav J6 maaüksusele maa sihtotstarbe. 
2. Õiguslikud alused
2.1 Asjaõigusseaduse rakendamise seaduse §13 lõike 3 kohaselt ehitise omanikul on õigus saada maa omanikuks maareformi seaduses sätestatud alustel ja korras.

2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes teeseaduse § 3, maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. Otsus
3.1 Taotleda Narva linna munitsipaalomandisse Ancis Daumani tänav J6 maaüksus (lisa 1), 
ligikaudse pindalaga 730 m2. 
3.2 Määrata Ancis Daumani tänav J6 maaüksusele maa sihtotstarbeks transpordimaa (007;L).

4. Rakendussätted

4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

